A Rózsák tere volt az 1989-es marosvásárhelyi tüntetés és az 1990-es fekete március fő színhelye. Napjainkban itt van a város látnivalóinak, üzleteinek, éttermeinek nagy része, bár a minőség, kifinomultság még nem érte el a többi, turisztikai szempontból jelentős erdélyi város központjainak kínálatáét. A központi sétányon kézműves vásárokat rendeznek, télen itt állítanak karácsonyfát. 1996-tól néhány évig, majd 2021-től ismét hétvégeken és ünnepnapokon lezárják a teret az autóforgalom elől, gyalogos zónává alakítva.